ಬೆಂಗಳೂರು ಕಸ್ಟಮ್ಸ್ ಅಧಿಕಾರಿಗಳ ಕಾರ್ಯಾಚರಣೆ, ಲೆದರ್ ಬ್ಯಾಗ್ನಲ್ಲಿ ಅಡಗಿಸಿದ್ದ ಡ್ರಗ್ಸ್ ವಶ ಬೆಂಗಳೂರು: ನಗರದಲ್ಲಿ ಕಸ್ಟಮ್ಸ್ ಅಧಿಕಾರಿಗಳು ಕಾರ್ಯಾಚರಣೆ ನಡೆಸಿ, ಮಾದಕ ವಸ್ತುವನ್ನ ವಶಕ್ಕೆ ಪಡೆದಿದ್ದಾರೆ. ಬೆಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದ ಕೊರಿಯರ್ ಸೆಂಟರ್ಗೆ ಸುಮಾರು 20 ಲಕ್ಷ ರೂಪಾಯಿ ಮೌಲ್ಯದ ಮೀಥಾಕ್ವಾಲೋನ್ ಮಾತ್ರೆ ಬಂದಿಳಿದಿತ್ತು. ಲೆದರ್ ಬ್ಯಾಗ್ನ ತಳದಲ್ಲಿ 400 ಗ್ರಾಂ ಮಾತ್ರೆಗಳನ್ನ ಅಡಗಿಸಿಡಲಾಗಿತ್ತು. ಇದೇ ಕೇಂದ್ರದಲ್ಲಿ ಈ ಹಿಂದೆ 1.988 ಕೆ.ಜಿ. ಎಕ್ಸ್ಟಸಿ ಮಾತ್ರೆಗಳು ಪತ್ತೆಯಾಗಿದ್ದ ಪ್ರಕರಣದಲ್ಲಿ ಈಗಾಗಲೇ ಬಂಧಿತನಾಗಿರೋ ನೈಜೀರಿಯನ್ ಪ್ರಜೆ ಹೆಸರಿಗೆ ಮೀಥಾಕ್ವಾಲೋನ್ ಪಿಲ್ಸ್ ಆಮದಾಗಿವೆ ಎಂದು ಅಧಿಕಾರಿಗಳು ಹೇಳಿದ್ದಾರೆ. ಪರಿಶೀಲನೆ ವೇಳೆ ಮಾತ್ರೆಗಳು ಪತ್ತೆಯಾಗಿದ್ದು, ಕಸ್ಟಮ್ಸ್ ಅಧಿಕಾರಿಗಳು ಅದನ್ನು ವಶಕ್ಕೆ ಪಡೆದಿದ್ದಾರೆ.